नेशनल लोक अदालत आठ को अधिकारियों को दिए निर्देश
जिले में आठ अप्रैल, शनिवार को नेशनल लोक अदालत का आयोजन किया जा रहा है। यह अदालत जिला एवं तहसील मुख्यालय पर आयोजित की जाएगी। जिला न्यायाधीश मीना सिंह ने नेशनल लोक अदालत के संबंध में जिले के सभी न्यायिक अधिकारियों के साथ बैठक कर उन्हें लोक अदालत में रखे जाने वाले मामलों को चिह्नांकित कर उनके निराकरण के लिए प्रभावी कार्रवाई करने के निर्देश दिए हैं।
इस अदालत में आपराधिक राजीनामा योग्य मामले, सिविल, विद्युत अधिनियम, निगोशिएबल इंस्टूमेंट एक्ट के अंतर्गत चेक बाउंस प्रकरण, कुटुंब न्यायालय, बैंक रिकवरी, मोटर दुर्घटना दावा, श्रम, भू-अर्जन, सर्विस मेटर, ग्राम न्यायालय आदि में प्रचलित न्यायालयीन लंबित प्रकरणों एवं अंतर्गत धारा 138 एनआई एक्ट, बैंक रिकवरी, श्रम विवाद, विद्युत व जलकर के समझौता योग्य पूर्ववाद प्रकरण का निराकरण किया जाएगा। रजिस्ट्रार राकेश बंसल ने सभी पक्षकारों से कहा कि वे इस नेशनल लोक अदालत के माध्यम से अपने मामलों में समझौता कराएं।
मोबाइल लोक अदालत 25 को उदगवां में:
राज्य विधिक सेवा प्राधिकरण जबलपुर के निर्देश पर 25 मार्च को ग्राम उदगवां में मोबाइल लोक अदालत का आयोजन किया जा रहा है। इस अदालत में पीठासीन अधिकारी राकेश बंसल न्यायिक मजिस्ट्रेट प्रथम श्रेणी दतिया द्वारा किया जाएगा। इस अदालत में जिगना थाना के अंतर्गत आने वाले आपराधिक राजीनामा योग्य प्रकरण का आपसी समझौते के आधार पर निराकरण किया जाएगा।
hin_Deva hin_Deva hin_Deva hin_Deva hin_Deva